У паняцця ёсць і іншыя значэнні, гл. Куру.

**Ку́ру** — хвароба, якая сустракаецца амаль выключна ў высакагорных раёнах Новай Гвінеі ў абарыгенаў племені фарэ, упершыню знойдзена ў пачатку XX стагоддзя.

Хвароба была падрабязна апісана ў 1957 годзе аўстралійскім урачом Зігасам і амерыканцам славака-венгерскага паходжання Карлтанам Гайдузекам.

Слова «куру» на мове племені фарэ мае два значэнні - «дрыжыкі» і «сурокі». Члены племені фарэ верылі, што хвароба з'яўляецца вынікам суроку чужым шаманам.

Хвароба таксама вядома сярод племені фарэ як *"смяючаяся смерць"* з-за паталагічных выбухаў смеху людзей, якія пакутуюць на гэту хваробу.

Апісанне
--------

Хвароба распаўсюджвалася праз рытуальны канібалізм. З выкараненнем канібалізму куру практычна знікла. Аднак, усё яшчэ з'яўляюцца асобныя выпадкі, таму што інкубацыйны перыяд можа доўжыцца больш за 30 гадоў.

Куру - найбольш тыповы прыклад трансмісіўных прыёнавых захворванняў чалавека - губкападобных энцэфалапатый. Менавіта пры вывучэнні куру сфармавалася канцэпцыя трансмісіўных спангіяформных энцэфалапатый чалавека.

За адкрыццё інфекцыйнага характару хваробы куру Карлтан Гайдузек быў уганараваны ў 1976 годзе Нобелеўскай прэміяй па фізіялогіі і медыцыне. Грошы прэміі ён ахвяраваў племю фарэ.

Прыёнавую тэорыю развіцця губчатай энцэфалапатыі распрацаваў іншы амерыканскі вучоны Стэнлі Прузінер (англ.: Stanley Prusiner), за што таксама быў уганараваны Нобелеўскай прэміяй па фізіялогіі і медыцыне ў 1997 годзе.

Імунітэт
--------

У 2009 годзе амерыканскія вучоныя зрабілі нечаканае адкрыццё: некаторыя члены племені фарэ маюць прыроджаны імунітэт да куру дзякуючы новаму палімарфізму гена PRNP, які з'явіўся ў іх у параўнальна нядаўнім часе. Вынікі сваіх даследаванняў яны апублікавалі ў «Новаанглійскім медыцынскім часопісе» (англ.: «The New England Journal of Medicine »).

Зноскі
------

1. ↑  Disease Ontology — 2016. Праверана 15 мая 2019.<a href='https://wikidata.org/wiki/Track:Q4117183'></a><a href='https://wikidata.org/wiki/Track:Q5282129'></a>
2. ↑  Monarch Disease Ontology release 2018-06-29sonu — 2018-06-29 — 2018. Праверана 3 ліпеня 2018.<a href='https://wikidata.org/wiki/Track:Q55345445'></a>
3. ↑  "Kuru : Article by Paul A Janson". eMedicine. 2009-04-13.
4. ↑  Lindenbaum S (2008). "Review. Understanding kuru: the contribution of anthropology and medicine". *Philos. Trans. R. Soc. Lond. B, Biol. Sci*. **363** (1510): 3715–20. doi:10.1098/rstb.2008.0072. PMC 2735506. PMID 18849287. `{{cite journal}}`: Невядомы параметр `|month=` ігнараваны (даведка)
5. ↑  Wadsworth JD, Joiner S, Linehan JM, et al. (March 2008). "Kuru prions and sporadic Creutzfeldt-Jakob disease prions have equivalent transmission properties in transgenic and wild-type mice". Proc. Natl. Acad. Sci. U.S.A. 105 (10): 3885–90
6. ↑  Gen schützte Kannibalen vor Hirnerkrankung 20 ноября 2009  (ням.)
7. ↑  Mead S, Whitfield J, Poulter M, Shah P, Uphill J, Campbell T, Al-Dujaily H, Hummerich H, Beck J, Mein CA, Verzilli C, Whittaker J, Alpers MP, Collinge J (2009). "A Novel Protective Prion Protein Variant that Colocalizes with Kuru Exposure". *N. Engl. J. Med.* **361** (21): 2056–2065. doi:10.1056/NEJMoa0809716. PMID 19923577. `{{cite journal}}`: Невядомы параметр `|month=` ігнараваны (даведка)Папярэджанні CS1: розныя назвы: authors list (link)